Gualterius Mondale
Gualterius Mondale Res apud Vicidata repertae: Nativitas: 5 Ianuarii 1928; Ceylon Obitus: 19 Aprilis 2021; Minneapolis Patria: Civitates Foederatae Americae Nomen nativum: Walter Frederick Mondale Familia Genitores: Theodore Sigvaard Mondale; Claribel Hope Cowan Coniunx: Joan Mondale Proles: Eleanor Mondale, Ted Mondale Gualterius Fridericus "Fritz" Mondale (natus Ceylon in vico Minnesotensi die 5 Ianuarii 1928; mortuus domu Minneapoli die 19 Aprilis 2021), causidicus et vir publicus, ab anno 1977 usque ad annum 1981, fuit secundus et quadragesimus Praeses Vicarius Civitatum Foederatarum, Iacobo Carter praesidente. Mondale, Senator e Minnesota (1964–1976), fuit candidatus Factionis Democraticae in comitiis praesidentialibus anno 1984 habitis, sed superatus est a Ronaldo Reagan, qui honorem iam gerebat, in victoria generis terrae lapsae: Reagan quadraginta novem civitates vicit, cum Mondale solum Minnesotam (civitatem suam) et Districtum Columbiae vicit. Mondale maxime senex praeses vicarius emeritus vivus factus est, Georgio H. W. Bush anno 2018 mortuo. Mondale gradum A.B. in Universitate Minnesotensi anno 1951 accepit postquam Collegium Macalester frequentavit. Tum in Exercitu Civitatum Foederatarum militavit, Bello Coreano saeviente, antequam gradum iurisprudentiae anno 1956 accepit. Ioannam Adams anno 1955 in matrimonium duxit.